Babelscape/SREDFM huggingface dataset:
Ομοιοπολικός δεσμός

thumb|400px|Ένας ομοιοπολικός δεσμός σχηματίζεται στο μόριο του (δι)υδρογόνου, όταν δυο άτομα υδρογόνου συνεισφέρουν τα δυο (συνολικά) ηλεκτρόνιά τους.

Ομοιοπολικός δεσμός ονομάζεται ο χημικός δεσμός που αναπτύσσεται μεταξύ εκείνων των ατόμων που «μοιράζονται» κάποια ηλεκτρόνια, συνήθως κατά ζεύγη. Πιο αναλυτικά, η σταθερή ισορροπία των ελκτικών και των απωστικών δυνάμεων που αναπτύσσονται μεταξύ των ατόμων που «μοιράζονται» ηλεκτρόνια είναι γνωστή ως «ομοιοπολικός δεσμός». Για πολλά μόρια, η συνεισφορά ηλεκτρονίων επιτρέπει κάθε άτομο να αποκτά το ισοδύναμο της εξωτερικής στιβάδας ενός ευγενούς αερίου, που αντιπροσωπεύει μια σταθερή ηλεκτρονιακή διαμόρφωση.

Οι ομοιοπολικοί δεσμοί συμπεριλαμβάνουν πολλά υποείδη αλληλεπιδράσεων. Πιο συγκεκριμένα, τα πιο συνηθισμένα είναι τα ακόλουθα:
# Δεσμοί σ.
# Δεσμοί π.
# Διαμεταλλικοί δεσμοί.
# Γωνιακοί δεσμοί.
# Δεσμοί τριών κέντρων και δύο ηλεκτρονίων.

Η χρήση του όρου «ομοιοπολικός δεσμός» χρονολογείται από το 1939. Προέρχεται από την απόδοση στα ελληνικά του αγγλικού όρου "covalent", το πρόθεμα "co-" του οποίου σημαίνει «μαζί», δηλαδή συνεργασία σε μια δράση, συνεταιρισμός σε μικρότερο βαθμό κ.τ.λ. Έτσι ένας "co-valent bond" σημαίνει επομένως ότι τα άτομα μοιράζονται σθένος, γιατί η λέξη "valent" προέρχεται από τον όρο "valence", όπως αυτό συζητήθηκε στη θεωρία σθένους - δεσμού ("valence bond theory"). Στο μόριο του (δι)υδρογόνου (H2) (το απλουστερο δυνατό ουδέτερο μόριο) τα άτομα υδρογόνου μοιράζονται τα δυο (συνολικά) ηλεκτρόνιά τους μέσω ενός ομοιοπολικού δεσμού. Η «συνεργασία σθένους» είναι μέγιστη μεταξύ των ατόμων που έχουν παρόμοιες ηλεκτραρνητικότητες. Έτσι, οι ομοιοπολικοί δεσμοί δεν γίνονται αναγκαστικά μεταξύ δυο ατόμων του ίδιου χημικού στοιχείου, αλλά απλά μεταξύ ατόμων χημικών στοιχείων με συγκρίσιμη ηλεκτραρνητικότητα. Όταν σχηματίζεται ομοιοπολικός δεσμός με συνεισφορά ηλεκτρονίων που προέρχονται από περισσότερα από δυο άτομα, τότε λέγεται ότι ένας τέτοιος δεσμός είναι «απεντοπισμένος».

Όταν σ΄ ένα ομοιοπολικό δεσμό και τα δύο ηλεκτρόνια προσφέρονται από το ίδιο άτομο τότε ο δεσμός λέγεται ημιπολικός δεσμός ή δοτικός ομοιοπολικός δεσμός ή δεσμός σύνταξης ή δεσμός συναρμογής ή διπολικός δεσμός.

Επίσης διπλός δεσμός καλείται το ζεύγος ομοιοπολικών δεσμών μεταξύ δύο ατόμων όπου κάθε άτομο προσφέρει από 2 ηλεκτρόνια, ενώ τριπλός δεσμός καλείται η τριάδα ομοιοπολικών δεσμών μεταξύ δύο ατόμων όπου κάθε άτομο προσφέρει από 3 ηλεκτρόνια.
Βιέβις

Η Βιέβις (λιθουανικά: Vievis, πολωνικά: Jewie) είναι πόλη της Λιθουανίας. Έχει πληθυσμό 5.246 κατοίκους. Η πόλη βρίσκεται χτισμένη στις όχθες της λίμνης Βιέβις. Στα αξιοθέατα της πόλης συμπεριλαμβάνεται το "Γεωλογικό μουσείο Λιθουανίας".
Ουίλιαμ Χέρσελ

Ο σερ Ουίλιαμ Χέρσελ ("Sir Frederick William Herschel", 15 Νοεμβρίου 1738 – 25 Αυγούστου 1822) ήταν Βρετανός αστρονόμος και μουσικός, γερμανικής καταγωγής. Υπήρξε Ιππότης του Βασιλικού Γκελφικού Τάγματος του Ανόβερου και εταίρος της Βασιλικής Εταιρείας.

Γεννήθηκε στο Αννόβερο και ήταν γιος μουσικού. Σε νεαρή ηλικία εγκαταστάθηκε στο Λονδίνο και αφοσιώθηκε στη μελέτη των μαθηματικών και της αστρονομίας. 

Το 1774 κατασκεύασε ένα κατοπτρικό τηλεσκόπιο και το 1781 ανακάλυψε τον πλανήτη Ουρανό, ανακάλυψη χάρη στην οποία έγινε διάσημος. Την επόμενη χρονιά διορίστηκε προσωπικός αστρονόμος του Βασιλιά Γεωργίου του Γ΄. Το 1789 κατασκεύασε, υπό την αιγίδα του βασιλιά, ένα ισχυρότερο τηλεσκόπιο, με το οποίο ανακάλυψε δύο δορυφόρους του Κρόνου, το Μίμα και τον Εγκέλαδο. Ο Χέρσελ μελέτησε τα νεφελώματα και συνέταξε σχετικό κατάλογο που περιείχε 2.500 νεφελώματα, έργο το οποίο συνεχίστηκε από τον γιο του, Τζον Χέρσελ, ο οποίος έγινε κι αυτός διάσημος αστρονόμος. 

Έκανε ταξινόμηση των αστέρων, διπλών και περιοδικών, και έδωσε μια γενική εικόνα του Σύμπαντος. Ανακάλυψε πως ο Ήλιος δεν μένει ακίνητος, αλλά κινείται, με κατεύθυνση ένα σημείο στον αστερισμό Ηρακλή, γύρω από το κέντρο του Γαλαξία, παρασύροντας μαζί του ολόκληρο το Ηλιακό Σύστημα. Ανακάλυψε επίσης την υπέρυθρη ακτινοβολία το 1800, χρησιμοποιώντας θερμόμετρο και πρίσματα. Για την προσφορά του στην επιστήμη του χρίστηκε ιππότης το 1792.
Μοριακό βάρος

Μοριακό βάρος ή σχετική μοριακή μάζα καλείται η μάζα ενός μορίου σε σύγκριση με τη μάζα ενός νουκλεονίου του ισοτόπου άνθρακα 12 (12C), και συγκεκριμένα ο αριθμός που δείχνει πόσες φορές είναι μεγαλύτερη η μάζα του μορίου από το 1/12 της μάζας του 12C.

Για να βρούμε το μοριακό βάρος προσθέτουμε τα ατομικά βάρη των ατόμων που συμμετέχουν στο χημικό τύπο μιας ένωσης ή ενός στοιχείου.

Για παράδειγμα ο χημικός τύπος του νερού είναι Η2O. Το υδρογόνο έχει ατομικό βάρος 1, και το οξυγόνο 16, επομένως το μοριακό βάρος του νερού είναι (1Χ2)+16 = 18.

* Ένα γραμμομόριο μιας ένωσης ή στοιχείου έχει μάζα ίση με το μοριακό βάρος αυτού ή αυτής σε γραμμάρια.
Κατηγορία:Χημικές ιδιότητες
Ομπέλιαϊ

<br>
thumb|200px|Το έμβλημα του Ομπέλιαϊ
Η Ομπέλιαϊ (λιθουανικά: "Obeliai" ) είναι κωμόπολη της Λιθουανίας. Έχει 1.335 κατοίκους. 

Η πόλη είναι χτισμένη δίπλα στη λίμνη "Ομπέλιαϊ", σε περιοχή με πολλές λίμνες γνωστή σαν "μικρή Ελβετία" λόγω της φυσικής της ομορφιάς. Το 1957 αναγνωρίστηκε σαν κωμόπολη και στις 8 Αυγούστου 1993 ως πόλη. Η οικονομία της πόλης στηρίζεται στην παραγωγή και εξαγωγή μήλων. 

Τον Αύγουστο του 1941, όλοι οι εβραίοί κάτοικοι του Ομπέλιαϊ και απο τα γύρω χωριά , οδηγήθηκαν στο δάσος "Antanase" από τους Ναζί , αφού τους έβαλαν να σκάψουν μια μακριά τάφρο τους εκτέλεσαν και τους έθαψαν εκεί.
Μπραν

Ο Ιρλανδός Μπραν μακ Λυρ θεωρείται ασήμαντη προσωπικότητα στο Ιρλανδικό πάνθεο. Ωστόσο, ο αντίστοιχος Μπραν αμπ Λυρ (Bran ab Llyr) ή Μπραν ο ευλογημένος της αγγλοσαξωνικής μυθολογίας είναι ένας επικίνδυνος ήρωας. Είναι τεράστιος γίγαντας, τόσο υψηλός, ώστε κανένα ανάκτορο ή πλοίο δεν μπορεί να τον χωρέσει.

Αναφέρεται στους μύθους πως διάβηκε τη θάλασσα της Ιρλανδίας, για να πολεμήσει και να εξοντώσει έναν βασιλέα και τον στρατό του. Όταν ξάπλωνε πάνω στον ποταμό, το σώμα του χρησίμευε ως γέφυρα για ολόκληρο το στράτευμα.

Κατείχε μια μαγική χύτρα, καλντρόν, όπου ανάσταινε τους νεκρούς. Αρπιστής και μουσικός, θεωρείτο προστάτης των βάρδων. Είναι βασιλέας της κόλασης, που μάχεται για να προστατεύσει τους μαγικούς θησαυρούς του από τους γιους της Ντον, που θέλουν να τους αρπάξουν. Τραυματισμένος από δηλητηριασμένο βέλος δίνει εντολή να του κόψουν το κεφάλι, για να τελειώσει το μαρτύριό του. Η κεφαλή αυτή εξακολουθεί να μιλά κατά τα ογδόντα επτά χρόνια που διάρκεσε η μεταφορά του στον τόπο της ταφής του, έναν λόφο του Λονδίνου.

Η κομμένη κεφαλή του Μπραν, στραμμένη προς Νότο, προστάτευε το νησί από κάθε εισβολή. Ο βασιλιάς Αρθούρος είχε την απρονοησία να την "ξεθάψει", γεγονός που έκανε δυνατή τη σαξονική κατάκτηση.

Ο Μπραν αναφέρεται επίσης ως τολμηρός ταξιδιώτης, ο οποίος έπλεε προς τη Δύση μέχρι τις χώρες του Άλλου κόσμου. Είναι ο θαλασσοπόρος των μυστηριωδών περιοχών. Πρόκειται για μια παγανιστική θεότητα που αργότερα αγιοποιήθηκε και με το όνομα "Saint Brandan" μετατράπηκε στο πρόσωπο που εισήγαγε τον Χριστιανισμό στη Μεγάλη Βρεττανία.
Βαμπαλνίνκας

thumb|right|100px|Το έμβλημα της πόλης
Η Βαμπαλνίνκας (λιθ.: "Vabalninkas") είναι κωμόπολη της Λιθουανίας. Έχει πληθυσμό 1.225 κατοίκους σύμφωνα με την απογραφή του 2006. Στη Βαμπαλνίνκα λειτουργεί αεροδρόμιο και αεροπορικό μουσείο. Η Βαμπαλνίνκα πρώτη φορά αναφέρεται το 1554 και βρίσκεται κοντά στα σύνορα με την Λετονία. Αναγνωρίστηκε ως δήμος πρώτη φορά στις 26 Απριλίου 1792 και πάλι στις 8 Μαρτίου 1997. Κατά τον μεσαίωνα ή περιοχή ήταν η μεγαλύτερη παραγωγός και εξαγωγέας λιναριού. Στη Βαμπαλνίνκα γεννήθηκε ο Rabbi Eliezer Menachem Εβραίος μελετητής και Λιθουανός πολιτικός, και οι Monsignor Kazimieras Vasiliauskas και ο υπουργός παιδείας Konstantinas Sakenis.
Φρανσουά Μποζιζέ

Ο Φρανσουά Μποζιζέ Γιανγκουβοντά ("François Bozizé Yangouvonda", 14 Οκτωβρίου 1946-) είναι στρατιωτικός και πολιτικός από την Κεντροαφρικανική Δημοκρατία, πρόεδρος της χώρας από το 2003 ως το 2013 και επίσης υπουργός Αμύνης. Τον Μάρτιο του 2003, κατέλαβε την εξουσία έπειτα από εξέγερση κατά του προέδρου Ανζ Φελίξ Πατασέ. Κέρδισε τις προεδρικές εκλογές του 2005 έπειτα από μια μεταβατική περίοδο. Το 2011, εξελέγη ξανά πρόεδρος, αλλά παραιτήθηκε δυο χρόνια αργότερα (2013), εξαιτίας της κατάληψης της πρωτεύουσας από τους αντάρτες.
Μαρλέν Αγγελίδου

Η Μαρλέν Αγγελίδου (6 Σεπτεμβρίου 1978) είναι Κύπρια τραγουδίστρια και ηθοποιός.
Αμελί Νοτόμπ

Η Αμελί Νοτόμπ ("Amélie Nothomb", 9 Ιουλίου 1966) είναι Βελγίδα συγγραφέας.

Γεννήθηκε στο Εττερμπέεκ από Βέλγους διπλωμάτες, οι οποίοι έζησαν προηγουμένως στην Κίνα, στη Νέα Υόρκη, στο Μπανγκλαντές και στο Λάος. Το πρώτο της μυθιστόρημα "Η Υγιεινή του Δολοφόνου" εκδόθηκε το 1992. Από τότε, εκδίδει περίπου ένα μυθιστόρημα το χρόνο.

Έχει τιμηθεί με πολλές διακρίσεις, συμπεριλαμβανομένων των "Prix du Roman de l’Académie Française", "Prix René-Fallet", "Prix Chardonne", "Prix de la Vocation" και δυο φορές με το "Prix Alain-Fournier", ενώ έργα της έχουν διασκευαστεί για το θέατρο, τον κινηματογράφο και την όπερα.

Την περίοδο που ήταν στην Ιαπωνία φοίτησε σε τοπικό σχολείο και έμαθε Ιαπωνικά. Η Αμελί αποτύπωσε ένα μέρος της παιδικής ηλικίας της στο βιβλίο "Μεταφυσική των Σωλήνων". Όταν ήταν 5 ετών, η οικογένεια πήγε να ζήσει στην Κίνα. Η ίδια η Νοτόμπ γράφει στο βιβλίο της "Φόβος και Τρόμος" ότι "το να εγκαταλείψω την Ιαπωνία ήταν μια οδυνηρή εμπειρία για μένα" "("Quitter le Japon fut pour moi un arrachement")". Η Νοτόμπ γύρισε αρκετά μέχρι να ανακαλύψει την Ευρώπη, και πιο συγκεκριμένα τις Βρυξέλλες όπου σπούδασε φιλολογία στο Ελεύθερο Πανεπιστήμιο των Βρυξελλών. Αντιμετωπίζοντας διάφορα προβλήματα με την οικογένειά της, επέστρεψε στο Τόκιο για να δουλέψει για μια Ιαπωνική εταιρεία. Η εμπειρίες εκείνης της περίοδου της ζωής της αποτυπώθηκαν στα βιβλία "Φόβος και Τρόμος" και "Ni d’Ève, ni d’Adam". Στο διάστημα 2000 - 2002 έγραψε τους στίχους σε 7 συνολικά κομμάτια για την Γαλλίδα τραγουδίστρια Robert και το 2002 έγραψε, σε μορφή ρομάντσου, τη ζωή της ίδιας τραγουδίστριας στο βιβλίο "Robert des noms propres".
Σήμερα ζει και συνεχίζει να γράφει στις Βρυξέλλες. Έχει δηλώσει ότι ξεκίνησε να γράφει στην ηλικία των 17 ετών, κι ότι γράφει τρία μυθιστορήματα το χρόνο, από τα οποία δημοσιεύει μόνο το ένα.
Γεωδυναμική

Η Γεωδυναμική είναι κλάδος της Γεωλογίας που εξετάζει αφενός μεν τις δυνάμεις εκείνες που προκαλούν αλλοιώσεις στη μάζα και στη μορφή της Γης, αφετέρου δε και τα φαινόμενα που λαμβάνουν χώρα κατά την επίδραση αυτών των δυνάμεων..

Οι δυνάμεις αυτές καλούνται "Γήινες ενδογενείς δυνάμεις" όταν προέρχονται από το εσωτερικό της Γήινης σφαίρας οπότε και τα φαινόμενα αυτών καλούνται "ενδογενή" και σε "Γήινες εξωγενείς δυνάμεις" των οποίων τα φαινόμενα καλούνται "εξωγενή". Για την εκδήλωση δε αυτών (αμφοτέρων) απαιτείται συνήθως η πάροδος μακρού χρονικού διαστήματος.

* "Γήινα ενδογενή φαινόμενα" είναι: οι ηφαιστειακές εκρήξεις και οι κινήσεις της λιθόσφαιρας (διακρινόμενες σε ορογενετικές και ηπειρογενετικές), ενώ
* "Γήινα εξωγενή φαινόμενα" είναι: οι γεωλογικές δράσεις της ατμόσφαιρας όπως η αιολική διάβρωση, (μεταφορά και εναπόθεση), των γλυκέων και θαλασσίων υδάτων (αποσάθρωση, διάλυση, μεταφορά και ιζηματογένεση) καθώς και προερχόμενα εκ του οργανικού κόσμου. Κυριότερα όμως εκ των παραπάνω εξωγενών είναι τα οφειλόμενα στη δράση του νερού είτε ως υγρού είτε ως στερεού όπως οι παγετώνες.

Ο κλάδος αυτός της Γεωλογίας είναι επίσης γνωστός και ως Δυναμική γεωλογία.
Μαρκήσιος

Χαλκογραφία του [[Βέντσλαους Χόλαρ|Βάτσλαβ Χόλαρ]] (1607–1677). Άνδρας με τον εθιμοτυπικό χιτώνα, κατά τη διάρκεια της τελετής προαγωγής του σε Μαρκήσιο

Ο μαρκήσιος (γαλλικά: marquis, αγγλικά: "marquess", ελληνικά: "Μαρκίων", θηλ: "Μαρκησία") αρχικά αποτελούσε ανώτερο τίτλο τον οποίο λάμβαναν τιμητικά διοικητές παραμεθορίων περιοχών, που ήταν αντίστοιχος με τον ελληνικό (βυζαντινό) τίτλο του Κλεισουράρχη και εκείνου του «Ουτς-Μπέη» ή «Ούτσμπεη» στην Οθωμανική Αυτοκρατορία. Αργότερα εξελίχθηκε σε καθαρά τιμητικό τίτλο ευγενείας. 

Ο τίτλος αυτός εμφανίστηκε στην ιστορία κατά τον Μεσαίωνα, όταν δόθηκε για πρώτη φορά από τον Κάρολο τον Α΄ σε ευγενείς στους οποίους εμπιστεύονταν την ασφάλεια των συνοριακών επαρχιών. Αν και ο στρατιωτικός αυτός τίτλος ανάγεται οργανωτικά στη Βυζαντινή Αυτοκρατορία, τον Μεσαίωνα αμέσως με την Γερμανία υιοθετήθηκε απ΄ όλες τις τότε Ηγεμονίες - Βασίλεια της Ευρώπης, έτσι απαντάται αγγλικά και γαλλικά Μαρκίζ, ιταλικά Μαρκέζ και ισπανικά Μαρκές. 

Ο αρχικός τίτλος σήμαινε "κόμης των συνόρων", "(γερμ. Markgraf)". Καθένας Μαρκήσιος είχε την δυνατότητα να συγκροτεί, να εξοπλίζει και να συντηρεί στρατό για την υπεράσπιση της Μαρκιωνίας του, και γι' αυτό οι Μαρκιωνίες (γερμ. Markgrafschaft), όπως ονομαζόταν οι υπ΄ αυτών επαρχίες, βρίσκονταν πάντα κοντά στα σύνορα, μεθόριες, εξ ου και ο παράλληλος τίτλος "Grenzgraf" (λατ. comes terminalis).

Στην τότε ηγεμονική εθιμοτυπία ο Μαρκήσιος ήταν ανώτερος του Κόμη και κατώτερος του Δούκα (γερμ. Herzog). Σημειώνεται ότι η ιεραρχία αυτή δεν παρέμενε σταθερή σε όλες τις τότε Ηγεμονίες, με συνέπεια ν΄ διαφοροποιείται ανάλογα με την χώρα και την εποχή, π.χ. στην Γαλλία ήταν συνήθεια να αποκαλούν όλους τους ξένους ευγενείς με τον τίτλο marquis ή mon marquis.

Με τον καιρό όμως οι Μαρκήσιοι άρχισαν να διατηρούν μεγάλες στρατιωτικές δυνάμεις τις οποίες χρησιμοποιούσαν ακόμα και σε εμπόλεμες καταστάσεις μεταξύ τους προκειμένου να συμπεριλάβουν περισσότερα εδάφη, ακόμα και σε βάρος της χώρας, με συνέπεια να μετατρέπονται σε δυνάστες των κατοίκων των περιοχών τους, που τις μετέτρεπαν σε φέουδα. Συνέπεια αυτού ήταν η τακτική σύγκρουσή τους με τους Βασιλείς.<br> 
Με την κατάλυση όμως της φεουδαρχίας ο στρατιωτικός αυτός τίτλος απώλεσε κάθε δικαίωμα εδαφικής κυριότητας, παραμένοντας μόνο ως τίτλος τιμητικός, ιστορικής αναφοράς, με κληρονομικό χαρακτήρα κατ΄ αρρενογονία και μόνο κατά πρωτοτοκία. Δηλαδή δύο αδέλφια γόνοι Μαρκησίου δεν μπορούσαν να φέρουν τον αυτό τίτλο Μαρκιωνίας, αλλά μόνο ο πρωτότοκος.

Στη νεότερη εποχή επικράτησε η συνήθεια που έχει πλέον καταστεί έθιμο τόσο στην Αγγλία, όσο και τη Γαλλία να τιτλοφορούνται Μαρκήσιοι, ζώντων των γονέων τους, τα πρωτότοκα τέκνα των Δουκών.
Μάριος Δεδούκος

Ο Μάριος Δεδούκος είναι Έλληνας δημιουργός κόμικς και εικονογράφος.
Φερνάντο Μποτέρο

right|thumb|220px|Μπρούντζινο γλυπτό του Μποτέρο που εκτίθεται στην πλατεία Μποτέρο της Μεδεγίν στην Κολομβία.
Ο Φερνάντο Μποτέρο ("Fernando Botero", 19 Απριλίου 1932) είναι Κολομβιανός καλλιτέχνης. Θεωρείται ένας από τους πιο πετυχημένους καλλιτέχνες της Λατινικής Αμερικής, του οποίου η φήμη έχει εδραιωθεί σε παγκόσμια κλίμακα. Το έργο του ξεχωρίζει για τις παραμορφωμένες διαστάσεις των αντικειμένων που απεικονίζει και για τις ογκώδεις και ευτραφείς ανθρώπινες μορφές του.
Λιέπαγια

Η Λιέπαγια (λετονικά: "Liepāja" , τονίζεται η πρώτη συλλαβή) είναι πόλη της δυτικής Λετονίας στις ακτές της Βαλτικής. Είναι η 3η μεγαλύτερη πόλη της χώρας, μετά τη Ρίγα και το Ντάουγκαβπιλς, με 78.144 κατοίκους σύμφωνα με επίσημη εκτίμηση για το 2016. Η πρώτη γραπτή αναφορά στην πόλη ανάγεται στο 1253 ενώ δόθηκε στη Λιέπαγια το καθεστώς πόλης στις 18 Μαρτίου του 1625. Στη Λιέπαγια βρίσκετε το μεγαλύτερο εκκλησιαστικό όργανο της Ευρώπης.
Ιουδαϊσμός

:"Το λήμμα σχετίζεται με την Ιουδαϊκή θρησκεία. Ζητήματα σχετικά με εθνικές, ιστορικές και πολιτισμικές όψεις της Ιουδαϊκής ταυτότητας αναφέρονται στο λήμμα Εβραίοι."

Ο Ιουδαϊσμός είναι η παραδοσιακή θρησκεία των Εβραίων ανά τον κόσμο με περίπου 15 εκατομμύρια πιστούς το 2006, γεγονός που τον κατατάσσει ως δωδέκατη σε τάξη μεγέθους οργανωμένη τηρούμενη μονοθεϊστική θρησκεία και μία από τις αρχαιότερες θρησκευτικές παραδόσεις που τελούνται στον σύγχρονο κόσμο. Οι αξίες και η ιστορία του εβραϊκού λαού συνιστούν μείζον θεμέλιο άλλων θρησκειών όπως είναι ο Χριστιανισμός, το Ισλάμ, οι Σαμαρείτες και η Πίστη Μπαχάι οι οποίες μαζί με τον Ιουδαϊσμό ανήκουν στην ευρύτερη κατηγορία των Αβρααμικών θρησκειών. 
Ο Ιουδαϊσμός σπανίως υπήρξε ενιαίος στην έκφραση και την άσκησή του (αν και ήταν πάντα μονοθεϊστικός ως προς τη θεολογία του) και διαφέρει από πολλές θρησκείες ως προς το γεγονός ότι η κεντρική αυθεντία δεν αποδίδεται σε κάποιο άτομο αλλά μάλλον στις ιερές Γραφές (Τανάκ) και στις μακραίωνες παραδόσεις (Χαλακά). Βέβαια, ο Ιουδαϊσμός σε όλες τις παραλλαγές του παρέμεινε προσδεδεμένος σε έναν αριθμό θρησκευτικών αρχών, η σημαντικότερη εκ των οποίων είναι η πίστη ότι υπάρχει ένας μοναδικός, παντογνώστης, παντοδύναμος, πανάγαθος, υπερβατικός Θεός, יהוה (ΓΧΒΧ), που αποδίδεται στα ελληνικά ως Ιεχωβά ή Γιαχβέ, ο οποίος δημιούργησε το σύμπαν και συνεχίζει να το κυβερνά. Σύμφωνα με την παραδοσιακή εβραϊκή πίστη, ο Θεός που δημιούργησε τον κόσμο, εγκαθίδρυσε μια διαθήκη με τον εβραϊκό λαό, και του αποκάλυψε τους νόμους Του και τις εντολές Του με τη μορφή της Τορά (συνήθως αναφέρεται και ως «Μωσαϊκός Νόμος»).

Εντός του Ιουδαϊσμού υπάρχουν διάφορα ρεύματα, τα περισσότερα εκ των οποίων προέρχονται από τον Ραββινικό Ιουδαϊσμό, ο οποίος δέχεται πως o Θεός αποκάλυψε τους νόμους και τις εντολές του στον Μωυσή στο Όρος Σινά υπό την μορφή της Γραπτής και της Προφορικής Τορά.
Από ιστορικής πλευράς, αυτός ο ισχυρισμός έχει αμφισβητηθεί εν μέρει ή συνολικά από διάφορες ομάδες όπως οι Σαδδουκαίοι και τον Ελληνιστικό Ιουδαϊσμό κατά την περίοδο του Δεύτερου Ναού, από τους Καραΐτες και Σαββαταίους κατά τον πρώιμο και ύστερο μεσαίωνα
και από τμήματα σύγχρονων μη-Ορθόδοξων ομολογιών. Σύγχρονοι κλάδοι του Ιουδαϊσμού όπως ο Ουμανιστικός Ιουδαϊσμός μπορεί να είναι αθεϊστικοί.
Σήμερα, τα μεγαλύτερα ρεύματα της Εβραϊκής θρησκείας είναι ο Ορθόδοξος Ιουδαϊσμός (Ιουδαϊσμός Χαρεδί και Σύγχρονος Ορθόδοξος Ιουδαϊσμός), ο Συντηρητικός Ιουδαϊσμός και ο Μεταρρυθμιστικός Ιουδαϊσμός. Κύριες πηγές διαφοροποίησης μεταξύ αυτών των ομάδων είναι οι προσεγγίσεις τους στον Εβραϊκό νόμο, η αυθεντία της Ραββινικής παράδοσης και η σημασία του Κράτους του Ισραήλ.
GNU readline

Η GNU readline είναι μια βιβλιοθήκη λογισμικού που δημιουργήθηκε και συντηρείται από το εγχείρημα GNU. 
Διατίθεται με την άδεια GPL. Παρέχει δυνατότητες επεξεργασίας γραμμής-εντολών. Η τρέχουσα έκδοση είναι η 8.1. 
Καινούργια χαρακτηριστικά που έχουν προστεθεί είναι η υποστήριξη χαρακτήρων πολλών μπάιτ Unicode.

Για παράδειγμα σε μια εφαρμογή που χρησιμοποιεί τη βιβλιοθήκη αυτή ,
πατώντας τον συνδυασμό πλήκτρων C-b (CTRL-B) μετακινείται ο δρομέας πίσω ένα κενό, ενώ ο συνδυασμός C-f μετακινεί το δρομέα μπροστά ένα κενό. Ο συνδυασμός C-r ξεκινάει μια αναζήτηση στο ιστορικό. Αυτές οι συσχετίσεις συνδυασμών πλήκτρων με ενέργειες (που είναι οι προκαθορισμένες, αν και προαιρετικά είναι διαθέσιμες συσχετίσεις του προγράμματος vi) προέρχονται από ένα από τα παλιότερα και πιο δημοφιλή έργα του GNU πρότζεκτ, τον επεξεργαστή κειμένου Emacs. Η Readline υποστηρίζει και μιά ποικιλία από προχωρημένα χαρακτηριστικά, συμπεριλαμβανομένου του kill ring (μια ευέλικτη εκδοχή του προχείρου αποκοπής/επικόλλησης) και αυτόματα συμπλήρωση tab. Σαν διαπλατφορμική βιβλιοθήκη η readline επιτρέπει σε πολλές εφαρμογές σε διάφορες πλατφόρμες να
επιδεικνύουν παρόμοια συμπεριφορά στην επεξεργασία μιας γραμμής εντολών.
Ανέστος Δελιάς

Ο Ανέστος Δελιάς (το πραγματικό του όνομα ήταν Αναστάσιος Δέλλιος, 1912 - 31 Ιουλίου 1944), ή Ανέστης ή Ανεστάκι, γνωστός και με το παρατσούκλι Αρτέμης ήταν Έλληνας οργανοπαίκτης, συνθέτης, στιχουργός και τραγουδιστής του ρεμπέτικου τραγουδιού. Το 1935 έγραψε το δημοφιλέστατο τσιφτετέλι "Μέσα στης Πόλης το χαμάμ" (ή "Το χαρέμι στο χαμάμ") που ηχογραφήθηκε σε αυθεντικές εκτελέσεις με τον Παγιουμτζή, τον Παπαϊωάννου, αλλά και πολλούς άλλους. Τα υπόλοιπα γνωστότερα τραγούδια του είναι η "Αθηναίισσα", "Έκανες τη φιγούρα σου μάγκα στη γειτονιά μου", "Για ένα παλιό σακάκι", "Δεν είδανε τα μάτια μου τέτοια καλή γυναίκα", "Μάγκες πιάστε τα βουνά", "Ο πόνος του πρεζάκια", "Ο Νίκος (Μάθεσης) ο Τρελλάκιας", "Όταν μπουκάρω στον τεκέ", "Πάρε ένα γυαλί και κόψε το λαιμό σου", "Η πρέζα", "Βρε μάγκα μου το μαχαίρι σου" (ή "Το κουτσαβάκι"), "Φιγουρατζής" κ.α. Ο Μάρκος Βαμβακάρης είχε πει για τον Δελιά ότι είναι «ένας άγγελος πεταμένος στα σκουπίδια», μια φράση που αποτυπώνει συμπυκνωμένα τη ζωή του.
Ίμπολκ

Το Ίμπολκ είναι μία από τις τέσσερις κύριες γιορτές του προ-Χριστιανικού Κέλτικου ημερολογίου, συνδεδεμένο με τελετές γονιμότητας. Στο χριστιανικό ημερολόγιο έχει καθιερωθεί σαν εορτή της Αγίας Μπριγκίτ και σε πιο πρόσφατους καιρούς γιορτάζεται σαν γιορτή της φωτιάς, μία από τις οκτώ γιορτές, (4 ηλιακές και 4 Φωτιάς/Φεγγαριού) ή "Σάββατα" στο Νεοπαγανιστικό τροχό του χρόνου. Το Ίμπολκ, σύμφωνα με πολλούς, είναι ο πρόγονος της χριστιανικής γιορτής της Υπαπαντής και της Μέρας της Μαρμότας.

Το Ίμπολκ γιορτάζεται την 1η Φεβρουαρίου στο Βόρειο Ημισφαίριο και την 1η Αυγούστου στο Νότιο. Μερικοί νεοπαγανιστές αναφέρουν αυτη τη γιορτή στο μέσον μεταξύ του χειμερινού ηλιοστασίου και της εαρινής ισημερίας, που πέφτει πιο μετά την πρώτη εβδομάδα του μήνα. Από τη στιγμή που το κελτικό ημερολόγιο βασίζεται και στoν ηλιακό και στο σεληνιακό κύκλο, ίσως τοποθετείται στην πανσέληνο που είναι ανάμεσα στο χειμερινό ηλιοστάσιο και στην εαρινή ισημερία.
Táin Bó Cúailnge

Το Táin Bó Cúailnge () το οποίο μεταφράζεται σε «Επιδρομή για την κλοπή των ταύρων του Κούλεϊ» είναι η κεντρική ιστορία στον Κύκλο του Όλστερ, έναν από τους κύκλους της ιρλανδικής μυθολογίας. 

Πρόκειται για τον πόλεμο μεταξύ Κόνναχτ και Όλστερ. Όταν η βασίλισσα του Κόνναχτ, Μάεβ, ανακάλυψε ότι ο σύζυγός της, Έιλιλ, είχε μεγαλύτερη περιουσία από εκείνη μόλις κατά ένα ταύρο, τον λευκό ταύρο Φίνμπεναχ, ξεκίνησε διαπραγματεύσεις με τον ιδιοκτήτη του καστανού ταύρου που έφερε το όνομα Ντον Κουάιλνε, Ντάιρε μακ Φιάχνα, ο οποίος κατοικούσε στην περιοχή του Κούλεϊ του Όλστερ, με σκοπό να της δανείσει τον ταύρο του. Αν και οι συζητήσεις οδήγησαν σε συμφωνία μεταξύ του ιδιοκτήτη του ταύρου και της βασίλισσας, ο Ντάιρε έμαθε φήμες πως η Μάεβ θα αποκτούσε τον ταύρο είτε τηρώντας την συμφωνία τους, είτε όχι. Για τον λόγο αυτό, αρνείται την προσφορά και κρύβει το ζώο. Η Μάεβ αποφασίζει τότε να εισβάλει στο Όλστερ και να αρπάξει τον ταύρο, αρχίζοντας έτσι έναν πόλεμο μεταξύ των δύο περιοχών. Ενάντια στη Μάεβ και τον Έιλιλ αντιτάσσεται ο ήρωας Κουχούλιν, ο οποίος είναι ο μόνος που έχει γλιτώσει από την κατάρα της θεάς Μάχα και είναι ικανός για μάχη, και προσπαθεί να υπερασπιστεί το Όλστερ.

Πριν από την κρίσημη μάχη στο Γκάραχ, στην οποία ο Κουχούλιν νικά την Μάεβ και την αναγκάζει να παραδωθεί, ο ταύρος Ντον Κουάιλνε εισβάλει στο Κόνναχτ. Εκεί τον αντιλαμβάνεται ο Φίνμπεναχ, ο οποίος ξεκινά μια μυθική μάχη με τον εισβολέα ταύρο. Οι δύο ταύροι παλεύουν και τελικά ο Ντον Κουάιλνε σκοτώνει τον Φίνμπεναχ, αλλά αργότερα πεθαίνει από την εξάντληση. 
Η ιστορία διασώθηκε σε δύο κύριες εκδοχές. Η παλαιότερη είναι αυτή που περιέχεται σε δύο διαφορετικά χειρόγραφα, στο "Leabhar na hUidre", που συντάχθηκε στο μοναστήρι του Κλονμακνόις στο τέλος του 11ου με αρχές του 12ου αιώνα, (βιβλίο που αποτελεί και το αρχαιότερο σωζόμενο κείμενο στα Ιρλανδικά) και στο "Κίτρινο βιβλίο του Λεκάν" του 14ου αιώνα. Η δεύτερη κύρια εκδοχή είναι αυτή του "βιβλίου του Λένστερ", του 1160. Στη δεύτερη εκδοχή του, η ιστορία της Επιδρομής έχει την πιο ολοκληρωμένη της μορφή. Η παλαιότερη εκδοχή των δύο πρώτων χειρογράφων πιθανολογείται πως βασίστηκε σε χαμένα χειρόγραφα του 8ου, ή ίσως και παλαιότερων αιώνων.
Ελληνική Βικιπαίδεια

Η Ελληνική Βικιπαίδεια είναι η έκδοση της Βικιπαίδειας στην ελληνική γλώσσα. Δημιουργήθηκε την 1η Δεκεμβρίου 2002. Σήμερα έχει λήμματα. Ξεπέρασε τα 10.000 λήμματα στις 16 Μαΐου 2006 και τα 100.000 λήμματα στις 9 Απριλίου 2014. Είναι η 49η μεγαλύτερη γλωσσική έκδοση της Βικιπαίδειας, πίσω από τα λιθουανικά και μπροστά από τα απλά αγγλικά.

Η Ελληνική Βικιπαίδεια είναι η κύρια ελεύθερη και δωρεάν διαδικτυακή εγκυκλοπαίδεια στα ελληνικά. Ο κύριος ανταγωνιστής της, η Livepedia, η οποία ξεκίνησε τη λειτουργία της το 2004, είχε πάνω από 100.000 λήμματα. Σημαντικό μέρος των λημμάτων της Livepedia προέρχεται από αναδημοσίευση περιεχομένου από διάφορους εκδοτικούς οίκους που δώρισαν περιεχόμενο. Το 2018 η Ελληνική Βικιπαίδεια είχε πάνω από 250 εκατομμύρια σελιδοπροβολές τον χρόνο. Οι προβολές της ποικίλουν ανάλογα με την εποχή του έτους καθως κορυφώνονται κατά τον χειμώνα (τέλη Νοεμβρίου - μέσα Μαρτίου) ενώ οι μήνες με τις λιγότερες προβολές είναι συνήθως ο Ιούνιος, ο Ιούλιος και ο Αύγουστος. Οι ενεργοί χρήστες ξεπερνούν τους 1.300 τον Απρίλιο του 2021. Οι αριθμοί των ενεργών χρηστών αυξομειώνονται με τον χρόνο περίπου στις ίδιες περιόδους.

Η κοινότητα της Ελληνικής Βικιπαίδειας έχει διεξάγει μερικές συναντήσεις κατά περιόδους από το 2008 έως το 2013. Επίσης διοργανώνει τακτικές διαδικτυακές συναντήσεις από τον Δεκέμβριο του 2020. Από το 2011 η Ελληνική Ομάδα Χρηστών του Wikimedia έχει βοηθήσει στην οργάνωση διάφορων προωθητικών δράσεων για την Βικιπαίδεια και ορισμένων δράσεων λημματογράφησης.
Νάσι

<br>


Στην ιρλανδική μυθολογία, και πιο συγκεκριμένα στον Κύκλο του Όλστερ, ο Νάσι (ιρλ. "Naoise") είναι ανιψιός του βασιλιά Κόνορ μακ Νέσσα του Όλστερ. 

Η ιστορία του Νάσι είναι άμεσα συνδεδεμένη με την ηρωίδα Ντέιρντρε. Όταν εκείνη γεννήθηκε, ένας δρυΐδης προφήτεψε ότι θα γινόταν πανέμορφη κι ότι άρχοντες και βασιλιάδες θα ξεκινούσαν πόλεμο για χάρη της. Ο Κόνορ λοιπόν την έκλεισε σε έναν πύργο και μεγάλωσε απομονωμένη, έτσι ώστε να την παντρευόταν αργότερα. Η Ντέιρντρε όμως ερωτεύτηκε το Νάσι και το 'σκασε μαζί του, συνοδευόμενη από τα δυο αδέρφια του Νάσι.

Κατέφυγαν στη Σκωτία, αλλά ο βασιλιάς προσπάθησε να τους σκοτώσει για να αποκτήσει τη Ντέιρντρε. Κατέληξαν σε ένα νησί, αλλά τους εντόπισε ο βασιλιάς Κόνορ κι έστειλε το Φέργκους να τους μηνύσει ότι μπορούσαν να γυρίζουν ασφαλείς στην πατρίδα. Στο γυρισμό όμως, έστησαν στο Φέργκους παγίδα κι ο Κόνορ διέταξε τους στρατιώτες του να σκοτώσουν το Νάσι και τ' αδέρφια του, προκειμένου να γίνει δική του η Ντέιρντρε. Εξαγριωμένος από την προδοσία, ο Φέργκους αυτοεξορίστηκε στο Κόνναχτ, ενώ η Ντέιρντρε αυτοκτόνησε πηδώντας από το άρμα της πάνω στα βράχια.
Ορλάντο Σμιθ

Ο Ορλάντο Σμιθ ("Orlando Smith", 1944-) είναι πολιτικός των Βρετανικών Παρθένων Νήσων, ο οποίος διετέλεσε πρωθυπουργός από τις 9 Δεκεμβρίου 2011 ως τις 26 Φεβρουαρίου 2019. Υπηρέτησε ως ο τελευταίος επικεφαλής υπουργός του εδάφους από τις 17 Ιουνίου του 2003 μέχρι τις 22 Αυγούστου του 2007.
Λούνασα

Η Λούνασα (ή Λουνάσα, ή πιο σπάνια Λιούνεσεντ, αγγλικά: Lughnasadh ή Lughnasa, προφορά ιρλανδικα: "Lúnasa", σκωτικά γαελικά: "Lùnastal", μανξ: "Luanistyn") είναι κελτική γιορτή, η οποία εορτάζεται στην πανσέληνο μεταξύ θερινού ηλιοστασίου και φθινοπωρινής ισημερίας, κατά την περίοδο του θερισμού. Αποτελεί μια από τις τέσσερις κύριες γιορτές του μεσαιωνικού ιρλανδικού ημερολογίου, ενώ οι άλλες τρεις είναι το Ίμπολκ, το Μπελτέιν και το Σόουιν.

Το Λούγνασαντ σηματοδοτούσε την αρχή του θερισμού και συνεπώς ήταν γιορτή αφιερωμένη στη Μητέρα Θεά και την αφθονία της φύσης. Η ονομασία της γιορτής σημαίνει "ο γάμος του Λουγ". Αναφέρεται στο Λου των Τουάθα ντε Ντανάν, θεό του φωτός στην κελτική μυθολογία. 

Η γιορτή κρατούσε από τις 15 Ιουλίου μέχρι τις 15 Αυγούστου. Για τρεις μέρες πραγματοποιούνταν θρησκευτικές τελετές, ενώ τις υπόλοιπες μέρες πραγματοποιούνταν διαγωνισμοί δύναμης και ικανοτήτων, γίνονταν νομικές συμφωνίες, ακόμα και πολιτικές συζητήσεις. Καλλιτέχνες έδειχναν τα ταλέντα τους, έμποροι κατέφταναν να πουλήσουν την πραμάτεια τους, ενώ υπήρχε πολλή μουσική και ξεφάντωμα.
Γιάννης Κουτσοχέρας

Ο Γιάννης Κουτσοχέρας (25 Δεκεμβρίου 1904 - 28 Αυγούστου 1994) ήταν Έλληνας νομικός, ποιητής, λογοτέχνης και πολιτικός.
Γκεντίμινας Κιρκίλας

Ο Γκεντίμινας Κιρκίλας ("Gediminas Kirkilas", 30 Αυγούστου 1951) είναι Λιθουανός πολιτικός. Ήταν πρωθυπουργός της χώρας του από το 2006 ως τις 27 Νοεμβρίου του 2008.
Ούγκο Γκρότιους

Ο Ούγκο Γκρότιους ("Hugo Grotius, Huig de Groot, Hugo de Groot", 10 Απριλίου 1583 - 28 Αυγούστου 1645) ήταν διάσημος Ολλανδός ουμανιστής, πολιτικός και διπλωμάτης, ποιητής και νομικός.
Υπήρξε άριστος γνώστης των ελληνικών γραμμάτων, καλός ιστορικός, περίφημος θεολόγος και συγγραφέας. Το κύριο έργο του, πραγματικό Σύστημα Δημοσίου Διεθνούς Δικαίου, βαθύτατα επηρεασμένο από τους αρχαίους συγγραφείς, είναι το De jure belli ac pacis (1625). Προηγουμένως είχε κυκλοφορήσει με αφορμή την αγγλοολλανδική διένεξη σχετικά με την ελευθερία των θαλασσών, τμήμα ανέκδοτης γνωμοδοτήσεώς του με το τίτλο Mare liberum (1608). Η όλη γνωμοδότηση βρέθηκε το 1868 και δημοσιεύτηκε με τον τίτλο De jure praede commentarius.

Ο Ούγκο Γκρότιους θεωρείται "Πατέρας του Διεθνούς Δικαίου" επειδή ακριβώς είναι ο πρώτος που έγραψε ειδικά βιβλίο περί του αντικειμένου, έργο καθολικό και συστηματικό. Επί πλέον προχώρησε και στη διάκρισή του σε Φυσικό Δίκαιο και σε Θετικό Δίκαιο με επιμέρους διάκριση του δεύτερου ως προς την προέλευση σε Θείο Δίκαιο και Θετικό Δίκαιο (βούλησης ανθρώπων). Το δε τελευταίο σε Αστικό Δίκαιο και σε "Δίκαιο των Εθνών", ή Διεθνές Δίκαιο όπως ονομάζεται σήμερα.
Εζέν Ανρί Γκραβελότ

Ο Εζέν Ανρί Γκραβελότ (Eugène-Henri Gravelotte) (6 Φεβρουαρίου 1876 - 28 Αυγούστου 1939) ήταν Γάλλος ολυμπιονίκης (1896) στην ξιφασκία.

Σπούδασε ιατρική. Ήταν ο πρώτος σύγχρονος Ολυμπιονίκης στο ξίφος ασκήσεως, στην Ολυμπιάδα της Αθήνας, το 1896.

Ο Γκραβελότ παρέμεινε αήττητος στον όμιλό του από τον προκριματικό γύρο, επικρατώντας των Ελλήνων Βούρου, Κομνηνού-Μηλιώτη και Μπαλακάκη, διαδοχικά. Εν συνεχεία έπαιξε με τον Γάλλο Ανρί Καγιό, ο οποίος στον άλλο όμιλο παρέμενε αήττητος. Ο Γκραβελότ κέρδισε τον αγώνα με 3-2.
Ενδομοριακές δυνάμεις

Ενδομοριακές δυνάμεις είναι οι δεσμοί που αναπτύσσονται μεταξύ των ατόμων και των ιόντων σε μια καθαρή χημική ουσία εντός του μορίου ή του πλέγματος. Αυτοί οι δεσμοί συγκρατούν τα άτομα σε συγκεκριμένες θέσεις μεταξύ τους μέσα στο μόριο ή το πλέγμα. Οι ενδομοριακές δυνάμεις όταν πρόκειται για μόρια δεν αλλάζει η συγκρατική δράση της στις αλλαγές φάσης ενός υλικού.

Υπάρχουν τρία είδη ενδομοριακών δυνάμεων:
*ιοντικός δεσμός
*ομοιοπολικός δεσμός
*μεταλλικός δεσμός

Το είδος του δεσμού καθορίζεται από την κατανομή των ηλεκτρονίων μέσα στο υλικό.

Στον ιοντικό δεσμό κάποια ηλεκτρόνια μεταπηδούν από κάποια άτομα σε κάποια άλλα, ώστε να σχηματίζονται ιόντα. Οι ελκτικές ενδομοριακές δυνάμεις που συγκρατούν τα ιόντα είναι δυνάμεις Κουλόμπ. Οι ουσίες των οποίων τα άτομα συγκρατούνται από ιοντικούς δεσμούς σχηματίζουν ιοντικά πλέγματα.

Στον ομοιοπολικό δεσμό κάποια ηλεκτρόνια ανήκουν από κοινού σε δύο άτομα, ώστε να επικαλύπτονται τα ατομικά τροχιακά σχηματίζοντας μοριακά τροχιακά. Οι ουσίες των οποίων τα άτομα συγκρατούνται από ομοιοπολικούς δεσμούς σχηματίζουν μόρια ή ομοιοπολικά πλέγματα.

Στο μεταλλικό δεσμό τα ηλεκτρόνια ανήκουν από κοινού σε όλα τα άτομα, δηλαδή είναι ελεύθερα, ενώ τα άτομα γίνονται κατιόντα. Οι ουσίες των οποίων τα άτομα συγκρατούνται από μεταλλικό δεσμό σχηματίζουν μεταλλικό πλέγμα.


Κατηγορία:Χημικός δεσμός
Μπελτέιν

Το Μπελτέιν (ιρλ. "Bealtaine ή Beltene") είναι μια αρχαία κελτική γιορτή κατά την Πρωτομαγιά, η οποία εορταζόταν στην Ιρλανδία, τη Σκωτία και τη Νήσο Μαν, ενώ παρόμοιες γιορτές λάμβαναν χώρα στην Ουαλία, τη Βρετάνη και την Κορνουάλη. Η λέξη «Μπελτέιν» προέρχεται από την ιρλανδική λέξη «Bealtaine» (ιρλ. "Beltene, «ζωηρή φωτιά»"). Πιθανότατα υπάρχει σχέση με τον γαλατικό θεό Belenos («λαμπερός»).

Το Μπελτέιν βρίσκεται στο μέσον μεταξύ εαρινής ισημερίας και θερινού ηλιοστασίου. Από τη στιγμή που το κελτικό ημερολόγιο βασίζεται και στoν ηλιακό και στο σεληνιακό κύκλο, ίσως τοποθετείται στην πανσέληνο που είναι ανάμεσα στην εαρινή ισημερία και το θερινό ηλιοστάσιο. Συνήθως εορτάζεται λοιπόν την 1η Μαΐου. Η γιορτή σηματοδοτούσε το ξεκίνημα του καλοκαιριού για τους ποιμένες, που έβγαζαν τα κοπάδια τους στην ύπαιθρο για βοσκή. Κεντρική δραστηριότητα της γιορτής ήταν το άναμμα υπαίθριων φωτιών στις κορυφές των βουνών και των λόφων με τελετουργική ή πολιτική σημασία. Στην Ιρλανδία, το έθιμο αυτό επιζεί μόνο στην επαρχία του Λίμερικ. Ένα άλλο έθιμο που επέζησε μέχρι τις αρχές του 20ού αιώνα στην Ιρλανδία ήταν το κρέμασμα ενός κλαδιού στις πόρτες και τα παράθυρα των σπιτιών, το οποίο συνήθως ήταν κλαδί από φλαμουριά ή κράταιγο.
Χρονικόν του Μορέως

Το Χρονικόν του Μορέως είναι έργο ανωνύμου χρονικογράφου του 14ου αιώνα. Αποτελεί τη σημαντικότερη πηγή για τη φεουδαρχική οργάνωση του πριγκιπάτου της Αχαΐας. Σώζονται τέσσερα διαφορετικά κείμενα, ένα έμμετρο στα ελληνικά, ένα στα γαλλικά, ένα στα ιταλικά και ένα στα αραγωνικά.

Τα γεγονότα που εξιστορούνται στα χρονικά ξεκινούν από την Α' Σταυροφορία, η οποία αναφέρεται συνοπτικά, και ακολουθεί εκτενέστερη διήγηση της Δ' Σταυροφορίας, της κατάληψης της Κωνσταντινούπολης και κυρίως της κατάκτησης του Μοριά και της ίδρυσης του Πριγκιπάτου από τον Γουλιέλμο Σαμπλίτη (Guillaume de Champlitte). Ακολουθούν τα γεγονότα της διακυβέρνησης των Γοδεφρείδου Α' και Γοδεφρείδου Β' Βιλλαρδουίνου (Geoffroy de Villehardouin), του Γουλιέλμου Β' Βιλλαρδουίνου (που καλύπτει και το μεγαλύτερο μέρος της αφήγησης) και μετά τον θάνατό του (1278), της διακυβέρνησης των διαδόχων του, των δύο συζύγων της Ισαβέλλας Βιλλαρδουίνου.
Κόνορ μακ Νέσσα

Στην ιρλανδική μυθολογία, και πιο συγκεκριμένα στον Κύκλο του Όλστερ, ο Κόνορ μακ Νέσσα (ιρλ. "Conchobhar") ήταν βασιλιάς του Όλστερ. Πατέρας του ήταν είτε ο δρυΐδης Κάθμπαντ είτε ο Fachtna Fáthach, Βασιλιάς της Ιρλανδίας κι εραστής της Νες. Η μητέρα του, Νες, τελικά παντρεύτηκε το Φέργκους και του στέρησε το θρόνο του Όλστερ για να τον δώσει στον ίδιο, αν και ο Φέργκους τελικά περισσότερο ικανοποιημένος ήταν που υπηρετούσε σαν πολεμιστής παρά σαν άρχοντας.

Ο Κόνορ ήταν παρών στη γέννηση της Ντέιρντρε κι άκουσε την προφητεία που έλεγε ότι θα γεννιόταν πανέμορφη, αλλά θα έφερνε πόλεμο και καταστροφή. Αποφάσισε λοιπόν να τη μεγαλώσει εκείνος σε απομόνωση κι όταν θα έφτανε σε ηλικία γάμου, θα την παντρευόταν. Η Ντέιρντρε όμως ερωτεύτηκε το νεαρό ανιψιό του Κόνορ, Νάσι, και το 'σκασε μαζί με αυτόν και τα δυο αδέρφια του στη Σκωτία. Ο Κόνορ όμως αργότερα τους εντόπισε κι έστειλε το Φέργκους να τους εγγυηθεί ότι μπορούσαν να γυρίσουν πίσω ασφαλείς. Ωστόσο, έστησε ενέδρα στο Φέργκους κι έβαλε τους στρατιώτες του να σκοτώσουν το Νάσι και τ' αδέρφια του, ενώ ο Φέργκους, έξω φρενών από την προδοσία του, αυτοεξορίστηκε στο Κόνναχτ, στον Έιλιλ και τη Μάεβ. 

Ανιψιός του Κόνορ ήταν ο μεγάλος ήρωας του Όλστερ, Κουχούλιν.
Χανς Κρίστιαν Χάνσεν

O Χανς Κρίστιαν Χάνσεν (Δανικά: Hans Christian Hansen, 20 Απριλίου 1803-2 Μαΐου 1883), ήταν Δανός αρχιτέκτονας, μεγαλύτερος αδελφός του Θεόφιλου Χάνσεν. Σε σχέδια του βασίστηκε η κατασκευή του κτιρίου του Πανεπιστημίου στην Αθήνα καθώς και το Οφθαλμιατρείο επίσης στην Αθήνα, το Μέγαρο Καντακουζηνού και άλλα δημόσια και ιδιωτικά κτήρια. Στην πατρίδα του ανηγέρθηκαν βάσει σχεδίων του, μεταξύ άλλων κτηρίων το Δημοτικό Νοσοκομείο της Κοπεγχάγης.
Νες

Στον Κύκλο του Όλστερ της ιρλανδικής μυθολογίας, η Νες είναι πριγκίπισσα του Όλστερ και μητέρα του Κόνορ μακ Νέσσα, κόρη του βασιλιά Eochaid Sálbuide. 

Σύμφωνα με μια εκδοχή του θρύλου, κάποια μέρα ρώτησε το δρυΐδη Κάθμπαντ για ποιο πράγμα θα ήταν καλή εκείνη η μέρα κι εκείνος της απάντησε ότι ήταν καλή μέρα για να συλληφθεί ένας βασιλιάς. Μιας και δεν ήταν άλλος κανείς εκεί γύρω, η Νες κοιμήθηκε με τον Κάθμπαντ κι έτσι γεννήθηκε ο Κόνορ.

Κατά μια άλλη εκδοχή, η Νες μεγάλωσε με δώδεκα πατεράδες. Ο Κάθμπαντ, που, πριν γίνει δρυΐδης, ήταν πολεμιστής και αρχηγός 27 ανδρών, οργάνωσε επίθεση εναντίον του σπιτιού που έμενε η Νες και σκότωσε όλους τους πατεράδες της. Η Νες ορκίστηκε εκδίκηση κι έγινε κι αυτή πολεμίστρια, προσπαθώντας να βρει τον ένοχο. Ωστόσο, μια μέρα πήγε σε ένα ποτάμι να λουστεί κι ο Κάθμπαντ την πλησίασε άοπλος και της ζήτησε να γίνει γυναίκα του. Εκείνη συμφώνησε. Παντρεύτηκαν και λίγο αργότερα γεννήθηκε ο Κόνορ, που μεγάλωσε σαν γιος του Κάθμπαντ, αν κι ο αληθινός πατέρας του μπορεί να ήταν ο εραστής της Νες, Fachtna Fáthach, ο βασιλιάς της Ιρλανδίας.

Όταν ο Κόνορ ήταν εφτά ετών, ο βασιλιάς του Όλστερ Φέργκους ερωτεύτηκε τη Νες. Εκείνη δέχτηκε να τον παντρευτεί με τον όρο να παραιτηθεί από το θρόνο για ένα χρόνο υπέρ του Κόνορ. Ωστόσο, ο Κόνορ, υπό τις οδηγίες της μητέρας του, ήταν τόσο επιδέξιος στο διαμοιρασμό του πλούτου και των αγαθών, ώστε πέρασε ο χρόνος, οι κάτοικοι του Όλστερ δεν ήθελαν το Φέργκους κι έτσι ο Κόνορ παρέμεινε βασιλιάς.
Φέργκους

Στην ιρλανδική μυθολογία, ο Φέργκους μακ Ρόιχ (ιρλ. "Fearghus mac Róich") είναι ο τέως βασιλιάς του Όλστερ, κατά τα γεγονότα που περιγράφονται στον Κύκλο του Όλστερ. Εξαπατήθηκε από τη Νες, η οποία ανέβασε στο θρόνο το γιο της, Κόνορ μακ Νέσσα.

Όταν η Ντέιρντρε, μελλοντική νύφη του Κόνορ, το έσκασε με τον νεαρό πολεμιστή Νάσι, ο Φέργκους στάλθηκε σε αυτούς για να τους προσφέρει ασφαλή επιστροφή στην πατρίδα. Ωστόσο, άνδρες του Κόνορ του έστησαν παγίδα και σκότωσαν το Νάσι και τ' αδέρφια του. Εξαγριωμένος ο Φέργκους από την προδοσία αυτή, αυτοεξορίστηκε στο Κόνναχτ, όπου πήρε το μέρος του Έιλιλ και της βασίλισσας Μάεβ, με την οποία έγιναν εραστές. Αυτός και οι ακόλουθοί του πολέμησαν στο πλευρό της στην Επιδρομή του Κούλεϊ εναντίον του Όλστερ και του θετού του γιου, Κουχούλιν.

Ο Φέργκους παντρεύτηκε τη Flidais, μια θεότητα προστάτιδα των ελαφιών, κι έγινε γνωστός για τις σεξουαλικές του ικανότητες και το τεράστιο φαλλό του. Εξάλλου, το όνομά του σημαίνει "ανδρισμός" στην ιρλανδική γλώσσα. Δολοφονήθηκε από άνδρες του Έιλιλ, από ζήλια για το δεσμό του με τη Μάεβ.
Ετεροπολικός δεσμός

Ετεροπολικός δεσμός λέγεται ο χημικός δεσμός μεταξύ ατόμων όπου το ένα άτομο προσφέρει ηλεκτρόνια και το άλλο τα δέχεται. Ο δεσμός αυτός λέγεται και ιοντικός δεσμός (κατά ιόντα). Tα σχηματιζόμενα κατιόντα και ανιόντα συγκρατούνται με ισχυρές ελκτικές δυνάμεις ηλεκτροστατικής φύσης. Ο δεσμός αυτός αναπτύσσεται ανάμεσα σε ένα πολύ ηλεκτροθετικό και ένα πολύ ηλεκτροαρνητικό στοιχείο. Όσο μεγαλύτερη είναι η διαφορά της ηλεκτροαρνητικότητας των στοιχείων που αντιδρούν τόσο σταθερότερη είναι η ετεροπολική ένωση που σχηματίζεται και τόσο πιο ψηλό το σημείο ζέσης που έχει.

Ο Ετεροπολικός ή ιοντικός δεσμός εμφανίζεται στις ενώσεις μεταξύ μετάλλων και αμετάλλων, όπως για παράδειγμα στο αλάτι (χλωριούχο νάτριο). Κάθε μεταλλικό άτομο χάνει ένα ή περισσότερα ηλεκτρόνια προς όφελος του ατόμου του αμετάλλου. Τα δύο άτομα καθίστανται έτσι ιόντα με θετικό και αρνητικό φορτίο αντίστοιχα. Συνέπεια αυτού είναι τα αντίθετα φορτία των δύο ιόντων να έλκονται αποκαθιστώντας έτσι ένα "ιοντικό δεσμό". Ιοντικοί δεσμοί εμφανίζονται ακόμη και μεταξύ ζευγών ατόμων ή και μεταξύ ολόκληρων ομάδων ατόμων στις καλούμενες γιγαντιαίες δομές. 

Η έννοια του μορίου δεν έχει νόημα στις ετεροπολικές ενώσεις γιατί το κρυσταλλικό τους πλέγμα δεν αποτελέιται από μόρια αλλά από ιόντα. Ο χημικός τύπος μιας ιοντικής ένωσης δείχνει την απλούστερη ακέραια αναλογία των στοιχείων που συμμετέχουν στην κατασκευή του κρυσταλλικού πλέγματος της ένωσης.

Η αποβολή ενός ηλεκτρονίου από ένα άτομο οδηγεί σε μείωση της ατομικής του ακτίνας και γι'αυτό τα κατιόντα έχουν πάντοτε μικρότερο μέγεθος από τα αντίστοιχα ουδέτερα άτομα. Αντίθετα, η πρόσληψη ηλεκτρονίου από ένα ουδέτερο άτομο οδηγεί σε άυξηση της ατομικής του ακτίνας γι'αυτό και τα ανιόντα έχουν πάντοτε μεγαλύτερο μέγεθος από τα αντίστοιχα ουδέτερα άτομα.

;Ιδιότητες ετεροπολικών ενώσεων :
* είναι στερεές.
* είναι κρυσταλλικές
* έχουν ώς δομικές ομάδες τα ιόντα
* έχουν ψηλό σημείο τήξης και ζέσης
* διαλύονται στο νερό και στους άλλους πολικούς διαλύτες
* τα τήγματα και τα υδατικά διαλύματα είναι καλοί αγωγοί του ρεύματος
Γιγαντιαία δομή

Γιγαντιαία δομή ονομάζεται η χημική ουσία που συγκροτείται από ένα πλέγμα ατόμων.

Πολλοί κρύσταλλοι αποτελούν γιγαντιαίες δομές. Για παράδειγμα τα ιόντα νατρίου και χλωρίου στο αλάτι (χλωριούχο νάτριο) συνδέονται σε ένα τεράστιο πλέγμα που σχηματίζει αυτό τούτο τον κρύσταλλο. Αποτελούν δε γιγαντιαία "ιονική" δομή.

Αντίθετα το διαμάντι που αποτελείται από άτομα άνθρακα είναι συνδεδεμένα με ομοιοπολικούς δεσμούς. Στη περίππτωση αυτή όμως πρόκειται για γιγαντιαία "ομοιοπολική" δομή.

Επίσης τα πλαστικά συγκροτούνται από μακρομόρια (πολύ μεγάλα μόρια) καθένα από τα οποία περιέχει χιλιάδες άτομα, δημιουργώντας έτσι γιγαντιαία "μακρομοριακή" δομή.

*Συνεπώς οι γιγαντιαίες δομές μπορεί να είναι "ομοιοπολικές", "ετεροπολικές" ή "μακρομοριακές".

Κατηγορία:Χημικές ενώσεις
Γεώργιος Κονδύλης

Ο Γεώργιος Κονδύλης (14 Αυγούστου 1879 - 31 Ιανουαρίου 1936) ήταν Έλληνας στρατιωτικός και πολιτικός, δύο φορές πρωθυπουργός της Ελλάδας μετά από δύο πραξικοπήματα, αντιβασιλέας, πολλές φορές βουλευτής και υπουργός.
Βραβείο Καρλομάγνος

To διεθνές Βραβείο Καρλομάγνος ("Karlspreis", επίσημα "Διεθνές Βραβείο Καρλομάγνου της Πόλης Άαχεν", από το 1988 "Διεθνές Βραβείο Καρλομάγνου Άαχεν" ) απονέμεται κάθε χρόνο από την πόλη Άαχεν της Γερμανίας σε άτομα για τη συνεισφορά τους στην ιδέα της Ευρώπης και στην ειρήνη στην περιοχή.

Συγκεκριμένα, απονέμονται ένα δίπλωμα, ένα συμβολικό ποσό 5.000 ευρώ και ένα μετάλλιο που έχει στην εμπρόσθια πλευρά του τον Καρλομάγνο, αντίγραφο της σφραγίδας της πόλης του 12ου αιώνα. Η τελετή λήγει με την ομιλία του βραβευθέντα.

Το βραβείο απονεμήθηκε για πρώτη φορά το 1950 έπειτα από πρωτοβουλία πολιτών του Άαχεν το 1949 με πρωτεργάτη τον Κουρτ Πφάιφερ.

Το 2008, σε συνεργασία με το Ευρωπαϊκό Κοινοβούλιο, οι διοργανωτές του βραβείου θέσπισαν και ένα ειδικό βραβείο για τους νέους («Καρλομάγνος για τη Νεολαία») , που θα απονέμεται σε νέες και νέους ηλικίας 16-30 ετών.
Γιάσερ Αραφάτ

Ο Μοχάμεντ Γιάσερ Αμπντέλ Ραχμάν Αμπντέλ Ραούφ Αραφάτ αλ-Κούντουα (αραβικά: "محمد ياسر عبد الرحمن عبد الرؤوف عرفات‎‎‎", 24 Αυγούστου 1929 - 11 Νοεμβρίου 2004), γνωστός ως Γιάσερ Αραφάτ (αραβικά: "ياسر عرفات") ή Αμπού Αμάρ, ήταν Παλαιστίνιος πολιτικός ηγέτης. Διετέλεσε πρόεδρος της Παλαιστινιακής Αρχής και της Οργάνωσης για την Απελευθέρωση της Παλαιστίνης. Λίγα χρόνια πριν πεθάνει, φέρεται να ασπάστηκε τον Χριστιανισμό.
Πάργα

Η Πάργα είναι παραθαλάσσια κωμόπολη που βρίσκεται στο βορειοδυτικό τμήμα του νομού Πρέβεζας της άλλοτε επαρχίας Μαργαριτίου. Είναι κτισμένη αμφιθεατρικά επί του γήλοφου "Πεζόβολος" σε υψόμετρο 139 μ. και έως τα παράλια του Ιόνιου Πελάγους. Έχει πληθυσμό 2.415 κατοίκους. Αποτελεί ιστορική έδρα του δήμου Πάργας ενώ η δημοτική ενότητα Πάργας έχει πληθυσμό 3.904 κατοίκους (Απογραφή 2011). Έδρα του δήμου είναι το Καναλλάκι, αλλά η Πάργα αποτελεί οικονομικό, εμπορικό και τουριστικό κέντρο της περιοχής. Στην δημοτική κοινότητα ανήκουν οι τοπικές κοινότητες Αγιάς, Ανθούσας, Λιβαδαρίου. Δεν την αποκαλούν τυχαία άλλωστε, «Πριγκίπισσα του Ιονίου», γιατί είναι γοητευτική, μοναδική, μυστηριώδης, με μακραίωνη ιστορία και ποικίλες φυσικές ομορφιές.
Παναγής Τσαλδάρης

Ο Παναγής Τσαλδάρης (Καμάρι Κορινθίας, 5 Μαρτίου 1868 - Αθήνα, 17 Μαΐου 1936) ήταν πολιτικός, αρχηγός του Λαϊκού Κόμματος και δύο φορές πρωθυπουργός της Ελλάδας στην περίοδο του Μεσοπολέμου.

Γεννήθηκε στο Καμάρι Κορινθίας, και ήταν γιος του Επαμεινώνδα Τσαλδάρη. Η οικογένειά του είχε μικρασιατική καταγωγή που φέρονταν να εγκαταστάθηκε στην Πελοπόννησο το 1750. Σπούδασε νομική στο Πανεπιστήμιο Αθηνών, όπου ανακηρύχθηκε αριστούχος Διδάκτωρ Νομικής το 1889. Το 1890 διορίστηκε δικηγόρος στην Πάτρα και αμέσως έφυγε στο εξωτερικό για συμπλήρωση σπουδών στο Γκέτινγκεν, στο Βερολίνο, στη Λειψία και στο Παρίσι. Το 1893 επέστρεψε στην Ελλάδα, μετατέθηκε στην Αθήνα όπου και ασχολήθηκε με τη δικηγορία.
Φελίπε Καλδερόν

Ο Φελίπε Καλδερόν ("Felipe de Jesús Calderón Hinojosa", 18 Αυγούστου 1962) είναι πολιτικός από το Μεξικό. Το πλήρες όνομά του είναι "Φελίπε ντε Χεσούς Καλδερόν Ινοχόσα" (Felipe de Jesús Calderón Hinojosa) και κέρδισε τις προεδρικές εκλογές του 2006 με το Κόμμα Εθνικής Δράσης(PAN),του οποίου ήταν Πρόεδρος το 1996-99.
Αγγλική Βικιπαίδεια

Η Αγγλική Βικιπαίδεια είναι η έκδοση στην αγγλική γλώσσα της ελεύθερης εγκυκλοπαίδειας Βικιπαίδεια. Δημιουργήθηκε στις 15/01/2001 και αποτελεί την πρώτη έκδοση της Βικιπαίδειας. Τον Απρίλιο 2019 η αγγλική βικιπαίδεια είχε τον μεγαλύτερο αριθμό άρθρων από κάθε άλλη έκδοση της εγκυκλοπαίδειας. Τον Ιανουάριο 2020 το 12% των άρθρων από όλες τις εκδόσεις ανήκει στην αγγλική βικιπαίδεια. Αυτό το ποσοστό έχει μειωθεί σταδιακά κατά περισσότερο από 50% που ήταν το 2003, λόγω της ανάπτυξης της Βικιπαίδειας σε άλλες γλώσσες. Στις 24 Ιανουαρίου 2020, υπάρχουν 6,001,015 άρθρα στην ιστοσελίδα, έχοντας ξεπεράσει το όριο των 5 εκατομμυρίων στο οποίο ανήλθε την 1η Νοεμβρίου 2015. Τον Οκτώβριο 2015 το συνολικό κείμενο όλων των άρθρων της αγγλικής βικιπαίδειας ανήλθε σε 11.5 gigabytes όταν συμπιέστηκε.

Η Βικιπαίδεια που είναι γραμμένη σε απλά αγγλικά αποτελεί μια παραλλαγή της αγγλικής βικιπαίδειας, στην οποία τα περισσότερα άρθρα χρησιμοποιούν το βασικό λεξιλόγιο της αγγλικής γλώσσας (simplewiki). Υπάρχει και η βικιπαίδεια που είναι γραμμένη στα αρχαία αγγλικά (angwiki). Η βασικότερη παραπομπή των περισσότερων λημμάτων της αγγλικής βικιπαίδειας είναι η ηλεκτρονική εφημερίδα "The Signpost".
Χρήστος Τσακμάκης

Ο Χρήστος Τσακμάκης (6 Σεπτεμβρίου 1987) είναι Έλληνας (γεννημένος στη Γερμανία) πρωταθλητής και 7ος στους Ολυμπιακούς Αγώνες (2008) του κανόε καγιάκ. Έχει στο ενεργητικό του σημαντικές επιτυχίες, με μετάλλια σε ευρωπαϊκά και παγκόσμια πρωταθλήματα.
Γερμανική Βικιπαίδεια

Η Γερμανική Βικιπαίδεια είναι η έκδοση της Βικιπαίδειας στη γερμανική γλώσσα. Δημιουργήθηκε στις 16 Μαρτίου 2001 και στις 27 Δεκεμβρίου 2009 συμπλήρωσε το ένα εκατομμύριο άρθρα. Σήμερα (Φεβρουάριος 2017) έχει σχεδόν 2.489.000 άρθρα .
Νίκος Μάθεσης

Ο Νίκος Μάθεσης ή «Τρελάκιας» (1907 – 27 Απριλίου 1975) ήταν Έλληνας στιχουργός του ρεμπέτικου τραγουδιού. Θεωρείται ως ένας από τους πρωτοπόρους στιχουργούς του ρεμπέτικου και αξιόλογη συνεισφορά και καλλιτεχνική αξία. Στην εποχή της ακμής του ρεμπέτικου, έδρασε ως σκληρός, βίαιος μάγκας στους ημιπαράνομους χώρους του Πειραιά, στον υπόκοσμο και τον κόσμο των ρεμπέτηδων.
Πολωνική Βικιπαίδεια

Η Πολωνική Βικιπαίδεια είναι η έκδοση της Βικιπαίδειας στην πολωνική γλώσσα. Δημιουργήθηκε στις 26 Σεπτεμβρίου 2001. Σήμερα (Νοέμβριος 2018) έχει περισσότερα από 1.308.000 λήμματα, κατατασσόμενη στη δέκατη θέση από αυτή την άποψη ανάμεσα σε όλες τις γλωσσικές εκδόσεις της Βικιπαίδειας.
Ιταλική Βικιπαίδεια

Η Ιταλική Βικιπαίδεια είναι η έκδοση της Βικιπαίδειας στην ιταλική γλώσσα. Δημιουργήθηκε τον Ιανουάριο του 2002 και σήμερα (Νοέμβριος 2018) έχει περισσότερα από 1.640.000 λήμματα .
Ιαπωνική Βικιπαίδεια

Η Ιαπωνική Βικιπαίδεια είναι η έκδοση της Βικιπαίδειας στην ιαπωνική γλώσσα. Σήμερα (Νοέμβριος 2018) είναι η 13η Βικιπαίδεια σε αριθμό λημμάτων, έχοντας πάνω από 1.128.000 λήμματα .
Πορτογαλική Βικιπαίδεια

Η Πορτογαλική Βικιπαίδεια είναι η έκδοση της Βικιπαίδειας στην πορτογαλική γλώσσα. Δημιουργήθηκε τον Ιούνιο του 2001 και σήμερα (Νοέμβριος 2018) έχει σχεδόν 1.011.000 λήμματα, κατατασσόμενη στη 15η θέση από αυτή την άποψη ανάμεσα σε όλες τις γλωσσικές εκδόσεις της Βικιπαίδειας.
Ολλανδική Βικιπαίδεια

Η Ολλανδική Βικιπαίδεια είναι η έκδοση της Βικιπαίδειας στην ολλανδική γλώσσα. Δημιουργήθηκε στις 19 Ιουνίου 2001 και σήμερα (Νοέμβριος 2018) έχει περισσότερα από 1.949.000 λήμματα (έκτη μεταξύ όλων σε αριθμό λημμάτων). Έφθασε το 1.000.000 λήμματα στις 17 Δεκεμβρίου 2011, με τη χρήση bot.
Ισπανική Βικιπαίδεια

Η Ισπανική Βικιπαίδεια είναι η έκδοση της Βικιπαίδειας στην ισπανική γλώσσα. Δημιουργήθηκε τον Μάιο του 2001 και σήμερα (Νοέμβριος 2018) έχει πάνω από 1.630.000 λήμματα .
Κροατική Βικιπαίδεια

Η Κροατική Βικιπαίδεια ("Wikipedija na hrvatskom jeziku") είναι η έκδοση της Βικιπαίδειας στην κροατική γλώσσα. Σήμερα (Νοέμβριος 2018) έχει περισσότερα από 200.000 λήμματα .
Σουηδική Βικιπαίδεια

Η Σουηδική Βικιπαίδεια είναι η έκδοση της Βικιπαίδειας στη σουηδική γλώσσα. Δημιουργήθηκε στις 23 Μαΐου 2001 και σήμερα (Ιούνιος 2021) είναι η τρίτη μεγαλύτερη σε αριθμό λημμάτων με περισσότερα από 3.122.000 λήμματα.

Η σουηδική Βικιπαίδεια έχει πάνω από 3 εκατομμύρια λήμματα, κυρίως χάρη στη συνεισφορά του ρομπότ Lsjbot, μεταξύ του 2013 και του 2016, με γεωγραφικά και βιολογικά λήμματα, μέχρι τον Νοέμβριο του 2016. 

Ενώ οι περισσότερες Βικιπαίδειες έχουν σταθερή άνοδο λημμάτων, η παραγωγή λημμάτων από το ρομπότ σταμάτησε στις 12 Νοεμβρίου 2016 και έπειτα ακολούθησε μια σημαντική διαγραφή λημμάτων, υποχωρώντας από τα 3.79 εκατομμύρια στα 3.74 εκατομμύρια μέχρι τον Ιανουάριο του 2020. Από τον Ιούλιο του 2020 λόγω της επιταχυμένης διαγραφής αυτών των λημμάτων, ο αριθμός των λημμάτων έχει μειωθεί από τα 3.72 εκατομμύρια στα 3.12 εκατομμύρια λήμματα, λόγω προβλημάτων τεκμηρίωσης και άλλων αιτιών. 

Πάντως, αρκετά ποιοτικά στοιχεία έχουν βελτιωθεί σημαντικά λόγω των διαγραφών.
Ρωσική Βικιπαίδεια

Η Ρωσική Βικιπαίδεια είναι η έκδοση της Βικιπαίδειας στη ρωσική γλώσσα. Δημιουργήθηκε στις 20 Μαΐου 2001 και σήμερα (Φεβρουάριος 2020) έχει περισσότερα από 1.580.000 λήμματα, κατατασσόμενη στην έβδομη θέση από αυτή την άποψη ανάμεσα σε όλες τις γλωσσικές εκδόσεις της Βικιπαίδειας.

thumb|Οι χώρες στις οποίες η πιο δημοφιλής Βικιπαίδεια είναι η Ρωσική.
Σλοβακική Βικιπαίδεια

Η Σλοβακική Βικιπαίδεια είναι η έκδοση της Βικιπαίδειας στη σλοβακική γλώσσα. Δημιουργήθηκε τον Οκτώβριο του 2003 και σήμερα (Δεκέμβριος 2018) έχει περισσότερα από 227.700 λήμματα (37η σε αριθμό λημμάτων από όλες τις γλωσσικές εκδόσεις της Βικιπαίδειας).